LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL ŠVIETIMO, MOKSLO IR SPORTO MINISTRO 2023 M. GEGUŽĖS 2 D. ĮSAKYMO NR. V-615 „DĖL MOKINIŲ ĮVAIROVEI ATVIRŲ GRUPIŲ, KLASIŲ SUDARYMO IR UGDYMO ORGANIZAVIMO JOSE TVARKOS IR FINANSAVIMO SĄLYGŲ APRAŠO

PATVIRTINIMO“ PAKEITIMO

2023 m. rugsėjo 27 d. Nr. V-1271

Vilnius

Atsižvelgdamas į pedagogų darbo užmokesčio didinimą nuo 2023 m. sausio 1 d. pagal Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 4 ir 5 priedus bei Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės nutarimu „Dėl Lietuvos Respublikos Vyriausybės 2018 m. liepos 11 d. nutarimo Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 3 priedo 3 punktą,

p a k e i č i u Mokinių įvairovei atvirų grupių, klasių sudarymo ir ugdymo organizavimo jose tvarkos ir finansavimo sąlygų aprašą, patvirtintą Lietuvos Respublikos švietimo, mokslo ir sporto ministro 2023 m. gegužės 2 d. įsakymu Nr. V-615 „Dėl Mokinių įvairovei atvirų grupių, klasių sudarymo ir ugdymo organizavimo jose tvarkos ir finansavimo sąlygų aprašo patvirtinimo“:

1.	Pakeičiu 3 punktą iš jį išdėstau taip:

„3. Projektai bus finansuojami 2023–2025 m. iš Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatyme Lietuvos Respublikos švietimo, mokslo ir sporto ministerijai (toliau – Ministerija) numatytų asignavimų, skirtų Pažangos priemonės veiklai: 2023 m. skiriant iki 928 000,00 Eur (devynių šimtų dvidešimt aštuonių tūkstančių eurų, 00 ct), 2024 m. skiriant ne mažiau kaip 2 184 000,00 Eur (du milijonus vieną šimtą aštuoniasdešimt keturis tūkstančius eurų, 00 ct) ir 2025 m. skiriant ne mažiau kaip 2 184 000,00 Eur (du milijonus vieną šimtą aštuoniasdešimt keturis tūkstančius eurų, 00 ct). Šiame punkte nurodytos Projektams 2024 m. ir 2025 m. planuojamos skirti lėšų sumos gali keistis, atsižvelgiant į Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatyme Ministerijai Pažangos priemonės veiklai numatytus valstybės biudžeto asignavimus.“

2.	Papildau 511 punktu:

„511. Projekto įgyvendinimo metu projekto vykdytojas gali prisidėti nuosavu įnašu, apmokėdamas projekto tinkamas finansuoti išlaidas, kurios nepadengiamos Projekto finansavimo lėšomis, ir visas kitas Projektui įgyvendinti reikalingas išlaidas (įskaitant netinkamas finansuoti išlaidas).“

Švietimo, mokslo ir sporto ministras	Gintautas Jakštas